**Crowd1** er et MLM-selskap etablert av svenske Jonas Eric Werner i 2018. Selskapet er registrert i De forente arabiske emirater. En rekke land har gransket selskapet og advart sine borgere mot å investere penger i det de anser å være er et ulovlig pyramidespill.

Produkter
---------

Frem til sommeren 2020 tilbød ikke Crowd1 noen produkter eller tjenester utover at deltakere ble innbudt til å kjøpe utdannelsespakker i selskapet. Disse tilbys i forskjellige nivåer som koster fra £99. Konseptet med å selge utdannelsespakker er det samme som ga OneCoin stor utbredelse.

I juli 2020 ble det gjennomført et direktesendt gallashow fra Stockholm der det ble presentert en serie produkter for medlemmene. Blant disse var LifeTrnds, en bookingportal for reiser. Artistene Sarah Dawn Finer og Carl Dyall var hentet inn for å kaste glans over lanseringen. En senere granskning av BBC viste at bookingportalen var et såkalt white-label produkt, altså et produkt som er produsert av noen andre, men endret merkenavn på.

I november 2020 ble spillportalen *Miggster* lansert i samarbeid med teknologiselskapet Emerge Gaming. Alle Crowd1-medlemmer ble oppfordret til å kjøpe abonnement hos Miggster mot retten til å tjene penger på å selge abonnement til andre.

Selskapet har tilkjennegitt planer for å lansere sin egen kryptovaluta.

Ledelse
-------

Johan Staël von Holstein var daglig leder i Crowd1 frem til desember 2020
Grunnleggeren Jonas Werner har en fortid fra MLM-selskapene Spinglo/Synkronice og OPN Sitetalk, sistnevnte er senere blitt en del av OneCoin. Selskapets frontfigur var frem til desember 2020 den kjente svenske IT-gründeren Johan Staël von Holstein som også samarbeidet med Werner i Spinglo/Synkronice. Tittelen som Chief Network Leadership innehas av svenske Peter Jakobsson som tidligere var en del av ledelsen i ThinkSeven, forgjengeren til Zinzino, og som senere hadde en ledende rolle i Kyäni.

Svenske Kenny Nordlund har tittelen Network President i Crowd1. Han var tidligere en av frontfigurene i Sitetalk, og senere aktiv i OneCoin. I kulissene skal også norske Tor Anders Petterøe trekke i trådene, han ble kjent som pyramidetopp i World Games Inc. på begynnelsen av 2000-tallet.

I Norge har utbredelsen blitt koordinert av Johan Kloster og Per Gunnar Hoem som også stod for den norske utbredelsen av Wealth Masters International som i 2010 ble erklært å være et ulovlig pyramidespill i Norge.

I april 2020 innrømmet selskapets ledelse at det var problemer med utbetalinger til medlemmene. Et sentralt lokkemiddel for å få nye medlemmer til å slutte seg til selskapet var at selskapet i juni 2020 skulle starte utbetalinger til medlemmene basert på eierandeler de var lovet. Mange medlemmer ble skuffet da den første utbetalingen bare var 15 kroner. Svenska Dagbladet beregnet da at selskapet hadde innhentet et milliardbeløp på halvannet år.

I desember 2020 kunngjorde at han forlot selskapet. Han har senere uttalt at han følte seg ført bak lyset av Jonas Werner.

Etterforskning i Sverige
------------------------

I mars 2023 ble det kjent at svenske myndigheter hadde etterforsket selskapet siden november 2022. Politiet skal da ha raidet selskapets lokaler i Stockholm og beslaglagt dokumenter og datamaskiner. Tre personer ble siktet for grov hvitvasking med en strafferamme på seks års fengsel.

> Det er jo et klassisk pyramidespill.
> 
> 
> Carl Asterius, Ekobrottsmyndigheten
> 
> 

I juni 2023 ble det svenske selskapet *Impact Crowd Technology Scandinavian AB* slått konkurs. Da hadde de fleste ansatte i Sverige allerede blitt sagt opp.

Norsk regelverk
---------------

Etter å ha mottatt et stort antall tips og spørsmål om Crowd1 valgte Lotteritilsynet i juni 2019 å sende ut et informasjonsbrev til Crowd1 og Johan Kloster hvor de gjorde rede for lotterilovens forbud mot pyramidespill, samt at eventuelle nettspill fra tredjeparter ikke ville være tillatt å tilby til norske medlemmer grunnet det norske spillmonopolet. Det er ikke iverksatt noen formell granskning av selskapets virksomhet opp mot lotteriloven.

Utbredelse i Afrika
-------------------

Også i afrikanske land har Crowd1 oppnådd betydelig utbredelse, aller størst i Sør-Afrika hvor mer enn 10 000 deltakere var samlet til offisiell åpning i november 2019. I Malawi har konseptet blitt markedsført av blant andre den tidligere profesjonelle fotballspilleren Kennedy Malunga. I januar 2020 gikk myndighetene i Burundi til arrestasjon av mer enn 300 personer tilknyttet Crowd1. Av disse ble 17 fengslet og anklaget for å lokke til seg nye deltakere under løfte om å bli rik på kort tid, de øvrige ble løslatt. I anledning arrestasjonene ble det avholdt en pressekonferanse med Alain-Guillaume Bunyoni som er minister for offentlig sikkerhet, og han gikk hardt ut mot selskaper som selger kryptovaluta, noe Crowd1 sin lokale representant Godefroid Ndaritezimana stilte seg uforstående til fordi Crowd1 ikke tilbød investering i kryptovaluta.

I februar 2020 la finansmyndighetene i Namibia ned totalforbud mot Crowd1 i landet. Etter deres vurdering var det åpenbart at det sentrale i konseptet var å verve nye deltakere, og at dette ikke var bærekraftig slik at de fleste av deltakerne ville ende opp med å tape sine penger. Dersom noen fortsatte å promotere Crowd1 i landet ville de risikere inntil 10 års fengsel.

Etter først å ha ignorert den store utbredelsen i Sør-Afrika valgte myndighetene der å starte etterforsking av Crowd1 i juni 2020. Det ble slått fast at selskapet ikke hadde de nødvendige lisenser til å operere i landet. Crowd1 sin talsperson i landet har tilbakevist at selskapet tilbyr investeringer, og hevdet at hele omsetningen stammer fra salg av produkter.

Også i Zimbabwe og Kenya har Crowd1 fått fotfeste. I august 2020 ble det utstedt en offisiell advarsel mot selskapet fra den internasjonale handelsorganisasjonen COMESA.

Juridiske forhold i andre land
------------------------------

Myndighetene på Filippinene nedla i mai 2020 totalforbud mot promotering ac Crowd1 i landet. Selskapet anket avgjørelsen og mente at forretningsmodellen var basert på salg av opplæringsprodukter, ikke passive investeringer. Appellen ble avslått og forbudet stadfestet i juli 2020.

I Vietnam og Paraguay har forbrukermyndighetene advart mot å investere penger i Crowd1. Også på Barbados har det kommet advarsler.

I 2022 proklamerte sentralbanken i Nepal at Crowd1 var regnet som ulovlig. Samme år ble to personer arrestert i India å siktet for å ha forledet landsmenn til å investere penger i Crowd1.

Dokumentar på BBC Africa
------------------------

I november 2020 sendte TV-kanalen BBC Africa en dokumentar basert på seks måneders gransking av Crowd1. Konklusjonene i dokumentaren var blant annet at opplæringsproduktene som ble solgt til medlemmene i stor grad inneholdt plagiert materiale, at selskapets påståtte avtaler med anerkjente aktører ikke hadde rot i virkeligheten, at alle sentrale ledere i selskapet hadde bakgrunn fra svindelkonsepter, og at rekruttering av nye deltakere var det mest sentrale. Crowd1 publiserte samtidig en video der alle anklager ble avvist.

Referanser
----------

1. 1 2 3  Jordheim, Hans (28. november 2019). «Dine Penger». *Nordmenn betaler 25.000 kroner for å bli med i nytt pyramidesystem*.
2. ↑  «Svenske finansprofilen pekas ut i pyramidspel». *Expressen*. 5. november 2020.
3. ↑  «Kändistätt när Crowd1 skulle tysta kritikerna». *Svenska Dagbladet* **(svensk)**. 7. juli 2020.
4. 1 2  «Unmasking the Pyramid Kings - Crowd1 scam targets Africa». *BBC* **(engelsk)**. 2. november 2020.
5. ↑  «The board of Emerge Gaming (ASX:EM1) admits to not knowing the motivations of its 150,000 subscribers». *The Market Herald*. 10. mars 2021.
6. ↑  «Därför flydde frontmannen Crowd1». *SVD*. 23. mars 2021. «"Jag vet att alla Crowd1-medlemmar har väntat på den här dagen", sade Crowd1:s produktchef Sverker Caron på lanseringseventet. Han uppmanade medlemmarna att betala för en prenumeration på Miggster. Sedan skulle de kunna börja tjäna pengar på att sälja produkten till andra.»
7. 1 2  «Swedish police investigates Crowd1: "A classic pyramid scheme"». *SvD*. 28. mars 2023.
8. 1 2  «Crowd1:s svenska dotterbolag i konkurs – pengarna är slut». *Break It*. 12. juni 2023.
9. ↑  «Johan Staël von Holstein-ledda Crowd1 anklagas för att vara ett pyramidspel». *Trijo News* **(svensk)**. 17. april 2020.
10. ↑  Agerman, Per (15. juli 2013). «6-öresaktien med extra allt». *Realtid* **(svensk)**.
11. ↑  «Johan Staël von Holstein pekas ut i gigantiskt pyramidspel». *Aftonbladet*. 5. november 2020.
12. ↑  «Pyramidenettverk får norske medlemmer til å sende fra seg passkopier». *E24*. 16. desember 2019.
13. ↑  «Crowd 1: The pyramid scheme empire». *Seren*. 7. desember 2020.
14. ↑  «Johan Staël von Holstein på nya äventyr». *Fokus*. 28. august 2018.
15. ↑  «Crowd1 CEO Is Johan Staël von Holstein – A Fair Short Review». *Business For Home* **(engelsk)**. 25. februar 2020.
16. ↑  «Medicinfup i Operation X: "Juice kan helbrede kræft"». *TV2* **(dansk)**. 22. august 2013. Arkivert fra originalen 26. februar 2020. Besøkt 26. februar 2020.
17. ↑  «Den nya folkrörelsen». *Realtid* **(svensk)**. 9. november 2010.
18. 1 2  «Crowd1 har kopplingar till stora pyramidbluffen». *Svenska Dagbladet* **(svensk)**. 23. juni 2020.
19. 1 2 3  «Anbefaler pyramidenettverk for permitterte nordmenn». *E24*. 26. april 2020.
20. ↑  Nilsen, Sverre Rørvik (21. desember 2010). «Pyramidespill må legge ned i Norge». *E24*.
21. ↑  «Mae-Za, 50, investerade 70 000 kronor i Crowd1 – drabbades av problem med utbetalningar». *Trijo News* **(svensk)**. 17. april 2020.
22. ↑  «Utdelningen blev 15 kronor: "Är nog ett pyramidspel"». *Svenska Dagbladet* **(svensk)**. 23. juni 2020.
23. ↑  «It-profilens bolag kan ha dragit in miljardbelopp». *Svenska Dagbladet* **(svensk)**. 24. juni 2020.
24. ↑  «Han lämnar Crowd1: "För mycket press"». *Realtid*. 11. desember 2020.
25. ↑  «Johan Staël von Holstein var frontfigur i Crowd1: "Jag är inte stolt"». *Realtid*. 28. mars 2023.
26. ↑  «Pyramidens hemlighet – grovt ekobrott utreds». *SvD*. 28. mars 2023.
27. ↑  «Polisens gryningsräd i Stockholm stoppade misstänka pyramidspelet». *Aftonbladet*. 28. mars 2023.
28. ↑  «Svenska Crowd1-bolaget i konkurs – pengarna slut». *Svenska Dagbladet*. 12. juni 2023.
29. ↑  Rannveig Gram Skår (26. juni 2019). «Crowd1 - Informasjon om regelverk for pengespill og pyramidevirksomhet i Norge» (PDF). Lotteri- og stiftelsestilsynet. Arkivert fra originalen (PDF) 2. desember 2019. Besøkt 2. desember 2019.
30. ↑  «Han lockade in tusentals i Crowd1: "De svek oss"». *Svenska Dagbladet*. 23. mars 2021.
31. 1 2  «Namibia just banned the Crowd1 get-rich-quick scheme as a pyramid. SA is its biggest market.». *Business Insider South Africa* **(engelsk)**. 24. februar 2020.
32. ↑  «Football legend Kennedy Malunga to inspire Malawians how to acquire worth». *Malawi Nyasa Times* **(engelsk)**. 8. februar 2020.
33. ↑  «17 linked to Burundi 'get-rich-quick' schemes arrested». *IOL* **(engelsk)**. 17. januar 2020.
34. 1 2  «La police ordonne la fermeture des sociétés de crypto monnaie». *iGL* **(fransk)**. 16. januar 2020.
35. ↑  «Crowd1 must stop promoting its ponzi scheme – Bank of Namibia». *Namibia Economist* **(engelsk)**. 21. februar 2020.
36. ↑  «Sarb investigating Crowd1». *MoneyWeb* **(engelsk)**. 24. juni 2020.
37. ↑  «FSCA warns against dealing with Crowd1». *IOL* **(engelsk)**. 26. juni 2020.
38. ↑  «Desperate S. Africans lured into investing in Crowd1 despite probes, warnings». *Eyewitness News* **(engelsk)**. 20. juli 2020.
39. ↑  «Crowd1: All revenue comes from product sales». *Eyewitness News* **(engelsk)**. 20. juli 2020.
40. ↑  «Beware of the get-rich-quick schemes making the rounds». *TechZim*. 27. juli 2020.
41. ↑  «ZRP Arrests 65 People Violating Lockdown Restrictions By Attending A Pyramid Scheme Event In Borrowdale». *Pindula News*. 6. august 2020.
42. ↑  «Young and restless: Why Kenyan youth love get rich or die trying schemes». *The Standard*. 1. august 2020.
43. ↑  «Comesa warns against rising pyramid schemes». *Chronicle* **(engelsk)**. 8. september 2020.
44. ↑  «The COMESA’s Alert on Pyramid Schemes». *RegionWeek* **(engelsk)**. 30. august 2020.
45. ↑  «SEC-Davao says 5 online firms illegally soliciting investments». *Minda News* **(engelsk)**. 30. juli 2020.
46. ↑  «Resolution» (PDF) **(engelsk)**. Securities and Exchange Commission. 2. juli 2020.
47. ↑  «SEC permanently bars CROWD1 investment». *Manila Buletin* **(engelsk)**. 19. juli 2020.
48. ↑  «Ma trận gọi vốn đa cấp thời 4.0: Có dấu hiệu kinh doanh đa cấp trái phép». *Tienphong* **(vietnamesisk)**. 15. juli 2020.
49. ↑  «Major network marketing company Crowd1 accused of being a pyramid scheme». *Trijo News* **(engelsk)**. 17. april 2020.
50. ↑  «Bajans warned about banned online scheme». *NationNews* **(engelsk)**. 20. august 2020. Arkivert fra originalen 21. september 2020. Besøkt 23. august 2020.
51. ↑  «Nepal Bankers' Association says crypto, virtual currency, network marketing illegal in Nepal». *The Himalayan Times* **(engelsk)**. 26. januar 2022.
52. ↑  «Money chain fraud worth crores busted; Two promoters arrested in Kochi». *Mathrubhumi*. 26. april 2022.
53. ↑  «BBC Africa Eye exposes European pyramid scam exploiting Africans, others». *Premium Times* **(engelsk)**. 2. november 2020.
54. ↑  «Crowd1 Pyramid Scheme Collapses Leaving Many in Huge Losses and Debts». *Gadgets Africe* **(engelsk)**. 2. november 2020.
55. ↑  «Crowd1 pyramid & Ponzi failings exposed by BBC Africa Eye». *BehindMLM* **(engelsk)**. 2. november 2020.
56. ↑  «Ponzi scheme Crowd1 Goes Down With Upto €1 Billion of Clients Funds». *The Kenyan Wall Street* **(engelsk)**. 3. november 2020.